Forslag til RÅDETS AFGØRELSE om Fællesskabets holdning i associeringsrådet vedrørende Rumæniens deltagelse i Fællesskabets finansielle instrument for miljøet (LIFE).

(forelagt af Kommissionen)

BEGRUNDELSE

Det Europæiske Råd bekræftede på sit møde i Helsingfors i december 1999 den udvidelsesproces, der blev lanceret på mødet i Luxembourg i december 1997. Betydningen af den styrkede førtiltrædelsesstrategi, der blev fastlagt i 1997, blev understreget på ny. Som et vigtigt led i denne strategi kan de 13 ansøgerlande deltage i Fællesskabets programmer.

Hvad de ti ansøgerlande i Central- og Østeuropa angår, er deres deltagelse i Fællesskabets programmer fastlagt i de respektive Europaaftaler. I henhold til Europaaftalerne opstilles vilkårene og betingelserne for disse landes deltagelse af de respektive associeringsråd.

For så vidt miljøet angår, deltog Rumænien i den anden fase af LIFE i 1999. Landets deltagelse har været et vigtigt element i dets førtiltrædelsesproces. Associeringsrådets afgørelse, der fastsætter de nærmere bestemmelser for denne deltagelse, udløb den 31. december 1999, ligesom også Rådets forordning om den anden fase af LIFE.

Tredje fase af LIFE, vil om kort tid afløse anden fase. Ifølge forordningen om oprettelse af den tredje fase af LIFE skal LIFE være åben for deltagelse fra CØE-landene (artikel 6) fra 2000, men som følge af de forsinkelser, der er indtrådt i Parlamentets og Rådets vedtagelse heraf, vil deltagelsen først kunne lade sig gøre fra 2001.

Rumænien har allerede bekræftet, at det er rede til at deltage i de nye programmer fra og med 2001 og betale sit finansielle bidrag, dels over sit statsbudget, dels over sin årlige Phare-bevilling.

De vigtigste emner, der tages op i det foreslåede udkast til associeringsrådets afgørelse, er som følger:

*For projekter og foranstaltninger, der forelægges af deltagere fra Rumænien, gælder samme betingelser, regler og procedurer for LIFE som for medlemsstaterne, navnlig hvad angår indgivelse, vurdering og udvælgelse af ansøgninger, de nationale myndigheders ansvar med hensyn til gennemførelsen af programmerne samt aktiviteterne i forbindelse med overvågningen af deres deltagelse i programmerne.

*Rumænien skal hvert år betale et bidrag i henhold til associeringsrådets afgørelser. Der finder ingen tilbagebetaling sted, hvis der ved årets udgang ikke er disponeret over det fulde bidrag til de udvalgte projekter.

*Som anført i konklusionerne af Det Europæiske Råd i Luxembourg, vil rumænske eksperter blive indbudt til at deltage som observatører i LIFE-udvalgene med hensyn til de spørgsmål, som vedrører dem.

*Afgørelsen vil gælde fra den 1. januar 2000 til programmernes udløb og træder i kraft på dagen for deres vedtagelse.

Hvis associeringsrådets afgørelser træffes i god tid, vil Rumænien, som led i den styrkede førtiltrædelsesstrategi, kunne fortsætte sin aktive deltagelse i dette interne fællesskabsinstrument uden afbrydelser. Afgørelsen har derfor stor politisk betydning.

Rådet opfordres derfor til at vedtage vedlagte forslag til afgørelser om Fællesskabets holdning i det pågældende associeringsråd.

2000/0222 (ACC)

Forslag til

RÅDETS AFGØRELSE

om Fællesskabets holdning i associeringsrådet vedrørende Rumæniens deltagelse i Fællesskabets finansielle instrument for miljøet (LIFE).

RÅDET FOR DEN EUROPÆISKE UNION HAR -

under henvisning til Traktaten om oprettelse af Det Europæiske Fællesskab, særlig artikel 175, stk. 1, sammenholdt med artikel 300, stk. 2,

under henvisning til forslag fra Kommissionen, og

ud fra følgende betragtninger:

(1) Tillægsprotokollen til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Rumænien på den anden side blev indgået ved Rådets og Kommissionens afgørelse af 4. december 1995.

(2) I henhold til tillægsprotokollens artikel 1 kan Rumænien deltage i Fællesskabets rammeprogrammer, særprogrammer, projekter eller andre foranstaltninger, bl.a. på miljøområdet, og i henhold til artikel 2 fastsætter associeringsrådet de vilkår og betingelser, der skal gælde for Rumæniens deltagelse i disse aktiviteter.

(3) Som fastsat i associeringsrådets afgørelse nr. 1/98 af 15. september 1998 om associering mellem De Europæiske Fællesskaber og deres medlemsstater på den ene side og Rumænien på den anden side [1] har Rumænien siden 1. januar 1999 deltaget i det finansielle instrument for miljøet, LIFE.

[1] EFT L 35 af 9.2.1999, s. 1.

(4) I henhold til Europa-Parlamentets og Rådets forordning (EF) nr. .../2000) af ... 2000 om det finansielle instrument for miljøet (LIFE) [2], særlig artikel 6, er LIFE åben for deltagelse fra ansøgerlandene i Central- og Østeuropa i overensstemmelse med betingelserne i de associeringsaftaler, der er indgået med disse lande, og på grundlag af bestemmelserne i de relevante associeringsråds afgørelser -

[2] EFT L ... af ... 2000, s. ..

TRUFFET FØLGENDE AFGØRELSE:

Den holdning, som Fællesskabet bør indtage i det associeringsråd, der blev oprettet ved Europa-aftalen mellem De Europæiske Fællesskaber og deres medlemsstater på den ene side og Rumænien på den anden side, vedrørende Rumæniens deltagelse i det finansielle instrument for miljøet (LIFE), fremgår af vedlagte udkast til associeringsrådets afgørelse.

Udfærdiget i Bruxelles,

På Rådets vegne

Formand

Udkast til

AFGØRELSE NR. .../2000 TRUFFET AF ASSOCIERINGSRÅDET Associeringen mellem De Europæiske Fællesskaber og deres medlemsstater på den ene side og Republikken Rumænien på den anden side -

om fastlæggelse af vilkårene og betingelserne for Republikken Rumæniens deltagelse i det finansielle instrument for miljøet (LIFE)

ASSOCIERINGSRÅDET HAR -

under henvisning til Europaaftalen mellem De Europæiske Fællesskaber og deres medlemsstater på den ene side og Republikken Rumænien på den anden side [3],

[3] EFT L 357 af 31.12.1994, s. 2.

under henvisning til tillægsprotokollen til Europaaftalerne om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side vedrørende Rumæniens deltagelse i Fællesskabets programmer, særlig artikel 1 og 2 [4], og

[4] EFT L 317 af 30.12.1995, s. 40.

ud fra følgende betragtninger:

(1) I henhold til artikel 1 i nævnte tillægsprotokol kan Rumænien deltage i Fællesskabets rammeprogrammer, særprogrammer, projekter og andre foranstaltninger, bl.a. på miljøområdet.

(2) I henhold til artikel 2 i nævnte tillægsprotokol fastlægger associeringsrådet vilkårene og betingelserne for Rumæniens deltagelse i de i artikel 1 nævnte aktiviteter.

(3) Som fastsat i associeringsrådets afgørelse nr. 1/98 af 15. september 1998 om associering mellem De Europæiske Fællesskaber og deres medlemsstater på den ene side og Rumænien på den anden side [5] har Rumænien siden 1. januar 1999 deltaget i det finansielle instrument for miljøet, LIFE -

[5] EFT L 35 af 9.2.1999, s. 1.

TRUFFET FØLGENDE AFGØRELSE:

Artikel 1

Rumænien deltager fra den 1. januar 2001 i det finansielle instrument for miljøet (i det følgende benævnt LIFE) i henhold til de vilkår og betingelser, der er fastsat i bilag I og II, som udgør en integrerende del af denne afgørelse.

Artikel 2

Denne afgørelse gælder i hele perioden for gennemførelsen af tredje fase af LIFE, fra og med den 1. januar 2001.

Artikel 3

Forslag, der indgives af Rumænien til Kommissionen inden den 31. oktober 2000 for LIFE-Natur og inden den 30. november 2000 for LIFE-Miljø, vil kunne tages i betragtning med henblik på vurdering.

Artikel 4

Denne afgørelse træder i kraft på dagen for associeringsrådets vedtagelse heraf.

Udfærdiget i Bruxelles,

På associeringsrådets vegne

Formand

BILAG I Vilkår og betingelser for Rumæniens deltagelse i det finansielle instrument for miljøet (LIFE)

1. Rumænien deltager i alle foranstaltningerne i LIFE i overensstemmelse med de mål, kriterier, procedurer og frister, der er fastlagt i Europa-Parlamentets og Rådets forordning (EF) nr. ../2000 af .. 2000 om LIFE.

2. For at deltage i programmet indbetaler Rumænien hvert år et bidrag til Den Europæiske Unions almindelige budget efter betingelserne i bilag II.

Associeringsudvalget kan justere dette bidrag for at undgå ubalance på budgettet under gennemførelsen af LIFE, hvis dette er nødvendigt for at tage hensyn til udviklingen i LIFE eller ændringer i Rumæniens absorptionskapacitet.

3. Vilkårene og betingelserne for indgivelse, vurdering og udvælgelse af ansøgninger fra støtteberettigede institutioner, organisationer og enkeltpersoner i Rumænien er de samme som dem, der finder anvendelse for støtteberettigede institutioner, organisationer og enkeltpersoner i Fællesskabet.

Kommissionen kan tage rumænske eksperter i betragtning, når den i henhold til de relevante bestemmelser i afgørelsen om programmets oprettelse udpeger uafhængige eksperter, som skal bistå med projektvurderingen.

4. For at afspejle fællesskabsdimensionen af LIFE bør de transnationale projekter og aktiviteter, der foreslås af Rumænien, i det omfang det er relevant, indbefatte mindst én partner fra et af Fællesskabets medlemsstater.

5. Fællesskabets medlemsstater og Rumænien bestræber sig inden for de gældende bestemmelser mest muligt for at lette fri bevægelighed og ophold for eksperter og andre dertil beføjede personer mellem Rumænien og Fællesskabet i forbindelse med deltagelse i aktiviteter, der er omfattet af denne afgørelse.

6. Aktiviteter, der er omfattet af denne afgørelse, skal i Rumænien være fritaget for indirekte skatter, told, forbud og restriktioner for varer og tjenesteydelser, der skal anvendes i forbindelse med sådanne aktiviteter.

7. Uden at dette berører Europa-Kommissionens og Revisionsretten for De Europæiske Fællesskabers ansvar for overvågning og evaluering af programmet i henhold til artikel 9 i forordning (EF) .. 2000 (LIFE), vil Rumæniens deltagelse i programmet blive løbende overvåget af Kommissionen og Rumænien på grundlag af et partnerskab. Rumænien deltager i alle andre særlige aktiviteter, som Fællesskabet iværksætter i denne sammenhæng.

8. I overensstemmelse med Fællesskabets finansforordninger skal kontrakter indgået med instanser i Rumænien indeholde bestemmelser om kontrol- og revisionsforanstaltninger, der gennemføres af Kommissionen og Revisionsretten eller under disses ansvar. Der kan foretages finansiel revision med henblik på at kontrollere sådanne instansers indtægter og udgifter i forbindelse med deres kontraktlige forpligtelser over for Fællesskabet. Af hensyn til samarbejdet og den gensidige interesse yder de rumænske myndigheder enhver rimelig og gennemførlig bistand, der under de givne omstændigheder måtte være nødvendig eller hensigtsmæssig til gennemførelsen af sådanne kontrol- og revisionsforanstaltninger.

9. Uden at dette berører de procedurer, der er omhandlet i artikel 3, stk. 7, og i artikel 11 i forordning (EF) nr. ../2000, deltager repræsentanter for Rumænien som observatører i de relevante udvalg for de spørgsmål, der vedrører dem. Repræsentanterne for Rumænien er ikke til stede ved afstemning i udvalgene.

10.Det sprog, der anvendes i alle kontakter med Kommissionen i forbindelse med ansøgningsprocessen, kontrakter, rapporter, der skal forelægges, og andre administrative arrangementer i forbindelse med programmerne, skal være et af Fællesskabets officielle sprog.

11.Fællesskabet og Rumænien kan når som helst opsige gennemførelsen af aktiviteter i henhold til denne afgørelse med 12 måneders skriftligt varsel. Projekter og aktiviteter, der er i gang på tidspunktet for opsigelsen, fortsætter, indtil de er fuldført på de i de pågældende aftaler fastlagte betingelser.

BILAG II Rumæniens finansielle bidrag til LIFE

1. Rumæniens finansielle bidrag til Den Europæiske Unions budget for deltagelse i LIFE beløber sig til 2 280 000 EUR for hvert af de to første regnskabsår. Dette beløb omfatter supplerende omkostninger af administrativ art.

Rumæniens bidrag for den efterfølgende periode vil blive fastsat af associeringsrådet i løbet af 2002.

2. Rumænien betaler det ovennævnte bidrag, dels over det rumænske statsbudget, dels over Rumæniens nationale Phare-program. Under iagttagelse af en særlig Phare-programmeringsprocedure vil de ansøgte Phare-midler blive overført til Rumænien på grundlag af en særskilt finansieringsaftale. Sammen med den del, der kommer fra det rumænske statsbudget, vil disse midler udgøre Rumæniens nationale bidrag, hvorfra Rumænien vil foretage betalinger i overensstemmelse med Kommissionens årlige indkaldelser af midler.

3. Der ansøges om Phare-midler efter følgende tidsplan:

- EUR 1 093 000 til bidraget til LIFE for det første år 2001

- EUR 1 093 000 for det andet år.

Den resterende del af Rumæniens bidrag dækkes over det rumænske statsbudget.

4. Finansforordningen vedrørende Den Europæiske Unions almindelige budget finder anvendelse, bl.a. hvad angår forvaltningen af Rumæniens bidrag.

De rumænske repræsentanters og eksperters rejse- og opholdsudgifter i forbindelse med deltagelse som observatører i arbejdet i det udvalg, der henvises til i bilag I, punkt 9, eller andre møder i tilknytning til gennemførelsen af LIFE, vil blive refunderet af Kommissionen på samme grundlag og efter samme procedure, som er gældende for ikke-statslige eksperter fra Den Europæiske Unions medlemsstater.

5. Efter denne afgørelses ikrafttræden og ved begyndelsen af hvert af de følgende år sender Kommissionen Rumænien en indkaldelse af midler svarende til landets bidrag til LIFE i henhold til denne afgørelse.

Dette bidrag vil blive udtrykt i euro og skal indbetales til en af Kommissionens EUR-bankkonti.

Rumænien betaler sit bidrag i overensstemmelse med indkaldelsen af midler:

- senest den 1. april for den del, der finansieres over dets statsbudget, forudsat at Kommissionen har sendt indkaldelsen af midler før den 1. marts, eller senest en måned efter, at indkaldelsen af midler er sendt, hvis senere

- senest den 1. april for den del, der finansieres over Phare, forudsat at de tilsvarende beløb er blevet sendt til Rumænien senest på dette tidspunkt, eller senest inden for en frist på 30 dage efter, at disse midler er blevet sendt til Rumænien.

Enhver forsinkelse ved betalingen af bidraget vil medføre, at Rumænien skal betale renter af det udestående beløb fra forfaldsdagen. Rentesatsen svarer til den sats, som Den Europæiske Centralbank anvender på sine transaktioner i euro i den måned, hvor forfaldsdatoen ligger, forhøjet med 1,5 procentpoint.

FINANSIERINGSOVERSIGT

1. Foranstaltningens betegnelse

Rumæniens deltagelse i det finansielle instrument for miljøet (LIFE).

2. Budgetpost

B 4-3200A, B 4-3201A og B7-030 (Økonomisk bistand til de associerede lande i Central- og Østeuropa) og 6091 (Indtægter fra ansøgerlandenes deltagelse i fællesskabsprogrammer)

3. Retsgrundlag

Traktaten om oprettelse af Det Europæiske Økonomiske Fællesskab, særlig artikel 175, stk. 1, sammenholdt med artikel 300, stk. 2.

Tillægsprotokollen til Europaaftalen med Rumænien vedrørende deltagelse i fællesskabsprogrammer.

Europa-Parlamentets og Rådets forordning (EF) nr. ../2000 af .. 2000 om det finansielle instrument for miljøet (LIFE), særlig artikel 6.

4. Beskrivelse af foranstaltningen

4.1 Foranstaltningens generelle mål

Tillægsprotokollerne til Europaaftalen med Rumænien indeholder bestemmelser om Rumæniens deltagelse i fællesskabsprogrammer på en lang række områder, herunder miljøet.

I tråd med Kommissionens meddelelse "Agenda 2000" af 16. juli 1997 og med konklusionerne fra Det Europæiske Råd i Luxembourg har Rumæniens deltagelse i LIFE været led i den styrkede førtiltrædelsesstrategi, som støtter landets forberedelser til dets kommende tiltrædelse af Unionen.

Rumæniens deltagelse i LIFE vil ikke alene bidrage til forberedelsen af landets kommende tiltrædelse af Unionen og til virkeliggørelsen af Europaaftalens bestemmelser om økonomisk og miljømæssigt samarbejde, men vil også give landet mulighed for at gøre sig fortroligt med de procedurer og metoder, der anvendes i Fællesskabets programmer.

Rumænien har deltaget i LIFE siden den 1. januar 1999. Beslutningsprocessen for åbning af programmerne indebærer, at der træffes en afgørelse i associeringsrådet, hvori Unionen og Rumænien har sæde. Associeringsrådets afgørelse af 15. september 1998 om Rumæniens deltagelse i LIFE udløb den 31. december 1999.

Dette nye udkast til associeringsrådets afgørelse skal give Rumænien mulighed for fortsat at kunne deltage og sikre, at der er kontinuitet mellem den nye tredje fase af LIFE og den foregående fase. I lighed med den første afgørelse fastsætter denne afgørelse bl.a. betingelserne for Rumæniens finansielle bidrag og praktiske regler for deltagelse i LIFE.

4.2 Foranstaltningens varighed og nærmere bestemmelser for dens forlængelse

Indtil udløbet af det pågældende fællesskabsprogram, dvs. den 31. december 2004.

5. Klassifikation af udgifterne/indtægterne

5.1 Ikke-obligatoriske udgifter

5.2 Opdelte bevillinger

5.3 Indtægtstype

Eftersom det i artikel 3 i tillægsprotokollen til Europaaftalen er fastsat, at Rumænien selv skal afholde udgifterne til dets deltagelse, vil landet blive opfordret til at betale et bidrag til deltagelse i programmet. Da det imidlertid i samme artikel hedder, at Fællesskabet i givet fald kan betale et supplement til Rumæniens eget bidrag, vil Rumænien kun bidrage med en del af beløbet over sit statsbudget. Den resterende del af landets bidrag vil blive taget fra landets nationale Phare-program. De pågældende Phare-midler vil blive konteret post B7-030 og overført til Rumænien ved hjælp af en særskilt finansieringsaftale. Sammen med den del, der kommer fra det rumænske statsbudget, vil disse midler udgøre Rumæniens nationale bidrag, og herfra vil der blive foretaget betalinger i overensstemmelse med Kommissionens årlige indkaldelser af midler. Når først hele beløbet er betalt af Rumænien, vil det blive overført til konto 6091 på EU's budgetindtægter.

6. Udgifternes/indtægternes art

-100% tilskud

-Tilskud til samfinansiering med andre offentlige og/eller private tilskudsydere

-Der er ingen bestemmelser om, at hele fællesskabsbidraget eller en del deraf refunderes

-Med hensyn til indtægter konteres Rumæniens bidrag til dækning af omkostningerne ved landets deltagelse konto 6091. Indtægten vil blive allokeret udgiftsposterne for det pågældende program. De samlede forventede indtægter er anført under punkt 7.4.

7. Finansielle virkninger

7.1 Metode til omkostningsberegning (forhold mellem enhedsomkostninger og samlede omkostninger)

Med udgangspunkt i tillægsprotokollen til Europaaftalen med Rumænien er de finansielle og budgetmæssige bestemmelser for det pågældende program følgende: Ved fastsættelse af Rumæniens bidrag er to elementer taget i betragtning:

- de påregnede driftsomkostninger, som med hensyn til LIFE-budgettet (foreløbigt budgetforslag for LIFE 2000) er baseret på BNP pr. indbygger vægtet med købekraftspariteten, landets anslåede absorptionskapacitet samt tidligere erfaringer med deltagelsen i LIFE

- de påregnede administrative omkostninger til møder og tjenesterejser. Disse forventede administrative omkostninger beløber sig årligt til EUR 12 000 for tjenesterejser og deltagelse i møder (kapitel A) og EUR 68 000 for projektovervågning (kapitel B)

(Rumænien vil anvende en del af sit nationale årlige Phare-program som supplement til sit statsbudget for at finansiere bidraget til driftsudgifterne.)

7.2 Omkostningernes fordeling på de enkelte elementer

>TABLE POSITION>

7.3 Driftsudgifter til undersøgelser, eksperter osv., der er indeholdt i budgettets del B

Op til et maksimumsbeløb, der står i forhold til bevillingerne af denne art i EUR 15-tildelingerne til programmet (højst 5%), men inden for et loft, der svarer til den del af bidraget, der kommer fra landets statsbudget.

7.4 Forfaldsplan over forpligtelses- og betalingsbevillinger

Beløb, der skal opføres på konto B7-030

EUR1.093.000 i 2001 og det samme beløb for 2002 i forpligtelsesbevillinger og i betalingsbevillinger.

De beregnede årlige indtægter for 2001 og 2002 er som følger:

EUR2.280.000, hvoraf EUR2 200 000 til driftsomkostninger og EUR80 000 til administrative omkostninger.

8. Forholdsregler mod svig

Alle Kommissionens kontrakter, aftaler og andre retlige forpligtelser rummer bestemmelser om kontrolbesøg på stedet af Kommissionen og Revisionsretten. Bl.a. er de instanser, der modtager støtte under foranstaltningerne, forpligtet til at indsende beretninger og finansieringsoversigter. Disse analyseres ud fra deres indhold og udgifternes berettigelse, set på baggrund af formålet med Fællesskabets finansiering.

Forholdsreglerne mod svig med midlerne under de grundlæggende budgetposter finder også anvendelse på denne post, dog tilpasset landene i Central- og Østeuropa.

9. Oplysninger om cost-effectiveness

9.1 Specifikke og kvantificerbare mål; målgruppe

Formålet med at åbne det finansielle instrument LIFE for Rumænien er at give landet de samme fordele som Fællesskabets medlemsstater.

Hvad angår LIFE-Natur, er det specifikke mål først og fremmest at fremme foranstaltninger til identifikation, vedligeholdelse eller genopretning af naturlige levesteder og til bevaring af vilde dyr og planter af betydning for Fællesskabet og/eller Europa.

Hvad angår foranstaltninger, der ikke vedrører naturbeskyttelse, er målene navnlig:

*at bistå med at indkredse de mest hensigtsmæssige infrastrukturinvesteringer, der behøves til at føre Fællesskabets miljølovgivning ud i livet og gennemføre demonstrationsaktioner, hvorved Fællesskabets miljøbidrag kan udnyttes bedre

*at bidrage til en bæredygtig udvikling i industrien ved at fremme demonstrationsprojekter for innovative renere teknikker og metoder

*at fremme bedre arealanvendelse, ved at der tages hensyn til miljø og bæredygtig udvikling, således at de socioøkonomiske aktiviteter, navnlig i byområderne, bliver mindre forurenende.

Hvad endelig ledsageforanstaltninger angår, er formålet at sikre, at bistanden fra LIFE giver det størst mulige udbytte i forhold til udgifterne, og at eventuelt svig forhindres.

I overensstemmelse med erfaringerne med LIFE ydes støtten til følgende:

§ den private sektor (SMV'er, forretningspartnerskaber), f.eks. ny teknologi og genanvendelse af affald

§ den offentlige sektor (lokale og centrale myndigheder)

§ partnerskab mellem den private og den offentlige sektor

§ ikke-statslige organisationer og sammenslutninger, navnlig på regionalt/lokalt plan

§ universiteter (hovedsagelig for naturbeskyttelse).

9.2 Begrundelse

-Behov for finansiel støtte fra Fællesskabet

I betragtning af de store udgifter ved deltagelsen i programmet og Rumæniens vanskelige budgetsituation er bistand fra Phare af stor betydning.

-Valg af støtteform

Med et bidrag fra statsbudgettet, suppleret med et bidrag fra Phare, vil Rumæniens deltagelse i LIFE give de rumænske interessenter mulighed for at samarbejde, så de kan gøre sig fortrolige med EU's regelsæt på miljøområdet. LIFE vil derfor tjene et dobbelt formål: at forsyne Rumænien med et passende grundlag på dette område og inddrage de rumænske instanser i Fællesskabets netværk, hvilket vil udgøre et konkret bidrag til forberedelsen af Rumæniens kommende medlemsskab.

-De vigtigste usikkerhedsmomenter, som vil kunne påvirke de konkrete resultater af foranstaltningen

Eftersom projekterne vil blive udvalgt ud fra kvalitetskriterier, vil det kun være muligt at måle den reelle virkning på grundlag af rumænske virksomheders, instansers og ikke-statslige organisationers evne til at reagere på de indkaldelser af forslag, Kommissionen vil udsende under LIFE.

9.3 Tilsyn og evaluering

Tilsyns- og evalueringsprocedurerne for LIFE (som anført i LIFE-forordningen) vil også gælde de rumænske støttemodtagere.

10. Udgifter til administration (budgettets sektion A, del III)

Den faktiske tilvejebringelse af de fornødne administrative midler afhænger af Kommissionens årlige beslutning om ressourceallokeringen under hensyntagen til det personale og de yderligere bevillinger, som bevilges af budgetmyndigheden.

10.1 Indvirkning på antallet af stillinger

>TABLE POSITION>

10.2 Samlet finansiel virkning af de menneskelige ressourcer

>TABLE POSITION>

(*) Ved at udnytte de bestående ressourcer, der kræves til at forvalte foranstaltningen (beregnet på basis af A, A,2, A4, A5 og A6)

10.3 Forøgelse af andre administrative udgifter som følge af foranstaltningen

>TABLE POSITION>

Ovennævnte udgifter vil blive dækket gennem de bidrag (artikel 4, stk. 2, tredje led, i finansforordningen), som Rumænien yder (jf. punkt 5.3 og 7.4 i finansieringsoversigten).